b'\n_START_ARTICLE_\nGnuplot\n_START_SECTION_\nOsnovne zna\xc4\x8dilnosti\n_START_PARAGRAPH_\ngnuplot lahko izvede izhod neposredno na zaslon ali v mnogih slikovnih formatih grafi\xc4\x8dnih datotek, na primer: PNG, JPEG, PS, EPS, PDF, SVG ipd. Lahko izvede kodo v LaTeX, ki se lahko neposredno vklju\xc4\x8di v dokumente LaTeX, kar omogo\xc4\x8da rabo \xc4\x8drkovnih naborov LaTeX in mo\xc4\x8dne zmo\xc5\xbenosti zapisa ena\xc4\x8db. Program se lahko uporablja tako interaktivno kot v na\xc4\x8dinu paketnih datotek s pomo\xc4\x8djo skript._NEWLINE_Program je dobro podprt in dokumentiran. Dobro pomo\xc4\x8d je lahko najti na spletu._NEWLINE_gnuplot se uporablja kot izrisovalni pogon v programih za simbolno ra\xc4\x8dunanje Maxima in gretl. Tudi program Octave poleg izrisovalnega orodja Grace zna uporabljati gnuplot. gnuplot se lahko uporablja v razli\xc4\x8dnih programskih jezikih, na primer Perl (prek CPAN), Python (prek Gnuplot-py in Sage), java (prek jgnuplot), Ruby (prek Ruby Gnuplot), Ch (prek Ch Gnuplot) in Smalltalk (Squeak in GNU Smalltalk). gnuplot podpira tudi rabo cevovodov._NEWLINE_gnuplot je napisan v programskem jeziku C._NEWLINE_Ime programa sta Williams in Kelley izvirno izbrala, da bi se izognila te\xc5\xbeavam z obstoje\xc4\x8dim programom\xc2\xa0\xc2\xbbnewplot\xc2\xab. Bil je kompromis med Williamsovim predlogom\xc2\xa0\xc2\xbbllamaplot\xc2\xab\xc2\xa0in Kelleyjevim predlogom\xc2\xa0\xc2\xbbnplot\xc2\xab.'